 YabaLeft: 7000 si 10000 ni bẹẹdi ní ilé àwọn aláìsàn ọpọlọ Tí ẹ kò ba gbàgbé, akọròyìn yìí náà lo ṣe àbẹwò si ọgbà ẹwọn Ikoyi àti àgọ ọlọpàá to díbọn bíi ọdaràn láti tú àṣiri àwọn ìwà ìbàjẹ to n ṣẹlẹ níbẹ. Ní sáà yìí, ilé ìwòsàn to wà fún ìtọjú àwọn alárùn ọpọlọ ní ìpińlẹ Eko Federal Neuropsychiatric Hospital ti gbogbo ènìyàn mọ si YabaLeft lo ṣe àbẹwò si láti le mọ ǹkan ti ó ń sẹlẹ níbẹ. Kí lo tíì rí nípa Amotekun? Ẹ sùnmọbí, ẹ wo gbankọgbì! Soyombo to ti kọkọ gba ẹkọ nípa bi ẹni to ni ààrun ọpọlọ nípasẹ òògun olóró ko to wọ ibẹ lọ ṣàlàye pé, ogun ki alaisan to ri àaye bẹẹdi ni ilé iwosan náà, gẹgẹ bi o ṣe ṣàlaye, lẹyin ọsẹ mẹta to ti lọ ni wọn to ri ààye bẹẹdi fún un ti wọn si san ẹgbẹrun meje naira gẹgẹ bi owo àbẹtẹlẹ ki o to ri ààye lati gba bẹẹdi. Ilé ìwòsàn ọhun ti wọn da silẹ ni inú oṣù kẹwàá ọdun 1907 láti maa ko ènìyàn mejìdinláàdọta si ti di èyi ti wọn ń ko ènìyàn ojílelẹẹdẹgbẹtà o din máàrun 535 lọdun 2020. O tu aṣiri pe ẹba àti ọbẹ ẹgusi olomi làrò ni wọn n fún àwọn ènìyàn to wà níbẹ lẹyìn ti wọn gba ẹgbẹrun lọna ọgọfa naira gẹgẹ bi owo òunjẹ ati ogun. Oṣẹ kan ṣááju ìgba ti Soyombo de ibẹ ni o ni wọn fi ofin de ki àwọn ẹbi maa gbe ounjẹ wá lẹyin ti ẹni kan gbe oogun oloro igbo wọle nipa lilo oṣìṣẹ Dundu nation. Gẹgẹ bi ṣẹṣẹ de Soyombo ni wọn gba ẹgbẹrun lọna ogun náira fun aṣọ oorun, miliki, tea, towẹẹli àti awon nkan miran ti apapọ owo rẹ ko le ju ẹgbẹrun mẹẹdogun naira lọ. YabaLeft: 7000 si 10000 ni owó àbẹtẹlẹ fún bẹẹdi ní ilé àwọn aláìsàn ọpọlọ Ní ti Ekúté ńkọ? Soyombo ròyìn o fi ti, o ni ǹkan ti ẹni kan kò ba ti fẹ ki ekúte fẹnu kan ki olúwà rẹ o ma wulẹ gbe e silẹ. O ní àwọn ekute náa le wọ ènìyàn fun ara rẹ lọ, síbẹ ko si ètò kankan láti mu atuṣe wa, nitori gbogbo igbo ayika ibẹ lo kún fọfọ. Fisayo Soyombo, tún ti ṣe àbẹwò si ajọ ijọba míràn láti wádiìí àwọn kudiẹkudíẹ to n ṣẹlẹ níbẹ. : Yaba Left: Awon àṣírí ìkọkọ to jẹyọ nínú ìwádii 